ভুতুরে ভোটার ধরতে রাস্তায় নেমে পড়লেন রাজনৈতিক নেতারা!

ওয়েব ডেস্ক : শীঘ্রই পশ্চিমবঙ্গে শুরু হবে ভোটার তালিকার সংশোধন বা এসআইআর (SIR) প্রক্রিয়া। কিন্তু তার আগে রাজ্যে ভুতুড়ে ভোটার (Fake Voters) ধরতে রাস্তায় নেমে পড়েছেন রাজনৈতিক নেতারা। সিপিএম (CPM)-এর কেন্দ্রীয় কমিটির সদস্য সুজন চক্রবর্তী (Sujan Chakraborty) অভিযোগ করেছেন, শুধু যাদবপুর বিধানসভা কেন্দ্রে এমন ভোটার রয়েছে যাদের কোনও অস্তিত্ব নেই। তাঁর দাবি সেই সংখ্যা নাকি সতেরো হাজার। সিপিএম নেতা অভিযোগ করেছেন, তৃণমূল ভোট চুরি করছে। পাল্টা বাংলায় সিপিএম-এর গ্রহণযোগ্যতা নিয়ে প্রশ্ন তুলেছে ঘাসফুল শিবিরও (TMC)।

সিপিএমের তরফে দাবি করা হয়েছে, যাদবপুর বিধানসভা কেন্দ্রের (Jadavpur Assembly) ১০৯ নম্বর ওয়ার্ডে এমন অনেক ভোটার রয়েছে যাদের কোনও অস্তিত্ব নেই। অনেকের আবার ভোটার লিস্টে ভুল রয়েছে। এক ভোটারের ভোটার কার্ডে (Voter Card) দেখা গিয়েছে, সেখানে কোনও নাম নেই, শুধু বাক্স বাক্স করা রয়েছে। জানা গিয়েছে, ওই ব্যাক্তির অস্থায়ী বাড়ি বুধেরহাট এলাকায়। আবার জানা যাচ্ছে, অনেকের ভোটার লিস্টে অনেক ভুল রয়েছে। সে কারণেই অনেকেই সন্দেহভাজন হয়ে যাচ্ছেন।

আরও খবর : গভীর নিম্নচাপের প্রভাবে তোলপাড় হবে বাংলা! কবে থেকে শুরু দুর্যোগ?

এ নিয়ে সিপিএম (CPM)নেতা বলেছেন, যাদবপুরের ৩৪৭টি বুথের মধ্যে ভোটারদের ভুল ঠিকানা অনেক বেশি। তবে এ নিয়ে যাদবপুরের বিধায়ক মলয় মজুমদার বলেছেন, বাংলায় সিপিএম-এর গ্রহণ যোগ্যতা নেই। এই দল শুধু থাকে ক্যামেরা ও টিভিতেই।

এ নিয়ে বিজেপি (BJP) নেতা সজল ঘোষ বলেছেন, ধরুণ আপনার বাড়িতে ভোটারের সংখ্যা ৬। কিন্তু তাদের মধ্যে দু’জনের কোনও অস্তিত্ব নেই। তিনি আরও বলেন, শিয়ালদহ অঞ্চলে এমন অনেক নাম ভোটার লিস্টে ঢোকানো হয়েছে। যাঁদের আদতে কোনও অস্তিত্বই নেই।

দেখুন অন্য খবর :